Katajanokan tulli- ja pakkahuone

Tulli- ja pakkahuone on  Helsingin Katajanokalla sijaitseva historiallinen rakennus. Se valmistui vuonna 1901, ja kyseessä on Helsingin kolmas pakkahuone vanhan tulli- ja pakkahuoneen (1765) sekä uuden tulli- ja pakkahuoneen (1854) jälkeen. Rakennus sijoittuu Katajanokanlaiturin, Kanavakadun, Satamakadun ja Ankkurikadun väliin.

Tulli- ja pakkahuoneen huoneistopinta-ala on 6 268 neliömetriä.Rakennushistoriaselvitys, s. 7 Rakennusta ei ole suojeltu asemakaavalla, mutta se on osa vanhaa Katajanokkaa, valtakunnallisesti merkittävää kulttuuriympäristöä. Vuonna 2023 Helsingin kaupunki käynnisti hintakilpailun rakennuksen myymiseksi ja kehittämiseksi.

 Historia 
Rakennuksen suunnitteli Gustaf Nyström sen jälkeen, kun kaksi aikaisempaa tulli- ja pakkahuonetta oli todettu riittämättömiksi. Rakennustyöt alkoivat maaliskuussa 1899.Rakennushistoriaselvitys, s. 4 Tyylillisesti rakennus edustaa uusrenessanssia yhdistettynä jugendiin.Rakennushistoriaselvitys, s. 17 Sommittelussa on yhtäläisyyksiä Nyströmin suunnitteleman Vanhan kauppahallin (1899) kanssa. Pääjulkisivu sisäänkäynteineen on eteläpuolella eli meren suunnassa.Rakennushistoriaselvitys, s. 16

Rakennuksessa on kaksi kerrosta, ja siihen sijoitettiin alun perin sekä kylmää että lämmintä pakkahuone- eli tullivarastotilaa osana Eteläsatamaa. Rakennukseen kuuluivat myös tullikamari sekä liikennekonttorin työskentely- ja asiakastilat. Se oli tullin käytössä vuoteen 1993 asti, jolloin tulli muutti Sörnäisiin. Rakennus kunnostettiin vuonna 1994 ja peruskorjattiin vuosina 1999–2000.Rakennushistoriaselvitys, s. 21–23 Osa tiloista kunnostettiin toimistokäyttöön, ja rakennusta ovat käyttäneet esimerkiksi markkinointi- ja it-alan yritykset.Rakennushistoriaselvitys, s. 29 Vuosina 1994–2019 Helsinki vuokrasi rakennuksesta tiloja moskovalaisille yrityksille.

 Kuvia 


 Lähteet 


 Viitteet 

 Aiheesta muualla 

Luokka:Helsingin rakennukset ja rakennelmat
Luokka:Katajanokka
Luokka:Helsingin satamahistoria
Luokka:Eteläsatama